**Landsbypedelordningen i Grønnemose.**

Møde i Borgerhuset den 2.marts 2015.

**Deltagere.**

 Preben Madsen, Henning Falkesgaard, Niels Eriksen, Christian Randerup, Erik Andersen,

Kuno Sørensen, Frode Bentsen, Frank Pedersen, Martin Breitenstein, Jens Bartholin.

**Kort referat fra mødet:**

Efter servering af et par varme retter gik vi over til behandling af dagsordenen.

Beslutninger:

 I den kommende sæson vil der være 6 pedeller til Legepladsen.

To pedeller sørger for området ved Tunnelen.

To pedeller sørger for området ved mosen.

Ny holdliste udarbejdes af Jens og rundsendes.

**Vedr. indkøb af materiel:** Preben Madsen, Niels Eriksen, Christian Randerup og Frank Pedersen står for indkøb af en græsslåmaskine/havetraktor af passende størrelse og kvalitet. Max. 30.000 kr. Gerne med tilhørende koblingsmulighed af f.eks. fejekost. Skal være købt senest fredag den 17.april 2015.

Man blev enige om maskin- placering hos Preben Madsen, Dybmosevej.

**Styregruppens kommende opgaver:**

Såfremt det er praktisk muligt deltager styregruppens medlemmer (Jens Bartholin, Preben Madsen og Frank Pedersen), med lederen af Entreprenørgården, Freddy Heine Nielsen og den nye kontaktperson, Brian, i løbet af marts måned 2015.

Mødet tager udgangspunkt i referat af 20.november 2014. Se vedlagt fil. De forskellige områder gennemgås for at ”se på behovet for eventuelle tilrettelser”. Man skal også drøfte ”mulighederne for mandskab og anden bistand til etablering af stier i det benævnte område i Grønnemose og udbygning af legepladsen”.

Jens Bartholin

PS. Dagen efter foreslog Henning Falkesgaard en nærmere besigtigelse af mosen sammen med Preben Madsen, hvilket vi gennemførte straks. Ud over træbeskæring og stianlæg ønsker vi en uddybning og udvidelse af vandhullet m.h.p. udsætning af ænder.